|  |  |  |  |  |
| --- | --- | --- | --- | --- |
| Številka: | 43001-130/2021-09 |  | oznaka naročila: | A-80/21 S |
| Datum: | 12.05.2021 |  | MFERAC: | 2431-21-000523/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava nateč. rešitve in proj. dokum. IDP, DGD in PZI za most čez Krko od km 6+600 do km 7+100, 1. faza Z obvo. NM (od Brezij do Regrških Košenic)** |

**JN002183/2021-B01 - A-80/21; datum objave: 09.04.2021**

**Datum prejema: 12.05.2021   15:09**

**Vprašanje:**

V predhodno izdelanih strokovnih podlagah (IDP Objektov) je za vodenje pešcev in kolesarjev (P+K) zagotovljena površina v širini 2,50 m za kolesarje na levem objektu ter 1,90 m za pešce na desnem objektu. Iz natečajne in projektne naloge je razvidno, da bo gradnja potekala dvofazno, najprej en objekt in nato drugi objekt.  
Vprašanje: Kakšno svetlo širino za P+K je potrebno zagotoviti v 1. fazi in kakšno v 2. fazi?

**Odgovor:**

Iz strokovnih podlag za DPN, natečajne in projektne naloge je razvidno, da je preko načrtovanih objektov potrebno zagotoviti vodenje pešcev in kolesarjev. Glede na to, da je investicija zasnovana v dveh fazah, bo potrebno v 1. vmesni fazi zagotoviti vodenje pešcev in kolesarjev v vseh smereh (lahko tudi souporaba) po enem objektu, skladno z veljavnim Pravilnikom o kolesarskih površinah in Pravilnikom o kolesarskih povezavah. Vse tehnične rešitve je treba prilagoditi tudi za vodenje pešcev in kolesarjev v 2. končni fazi, ko bosta zgrajena oba objekta. Iz navedenega sledi, da mora svetle širine predvideti in podati projektant.

Ne glede na zgornje pojasnilo Naročnik predlaga, da se v fazi izdelave natečajne rešitve upošteva priporočljiva svetla širina 3,50 m za pešce + kolesarje na levem objektu in 2,0 m za pešce na desnem objektu. Točne širine površin za pešce in kolesarje se določijo in potrdijo v nadaljnji fazi projektiranja DGD in PZI.

Naročnik obvešča ponudnike, da so poleg rešitev nakazanih v IDP in IDZ, možne tudi drugačne rešitve, ki zagotavljajo varno prehodnost za pešce in kolesarje, pri katerih je treba upoštevati minimalne širine ali ustrezen skupni prostor (shared space) v obeh fazah izgradnje objektov.